पिछले शुक्रवार को हैदराबाद के उपनगर हयातनगर में पिगलीपुरम स्थित एक रिसार्ट पर पुलिस ने देर रात रेव पार्टी पर छापा मारकर 15 लड़कियों सहित 3० युवाओं को गिरफ्तार किया। श्रीनिवास रेड्डी नाम के व्यक्ति की बर्थडे पार्टी में लड़कियों को हैदराबाद, मुंबई और बेंगलूर से लाया गया था। यहां से शराब, अश्लील सीडी, कंडोम आदि भी बरामद हुए। गिरफ्तार किये गये लोगों में बड़े कारोबारियों और नौकरशाहों के बच्चे भी शामिल थे। इसी तरह पिछली 2० मई को इंडियन प्रीमियर लीग (आईपीएल) के दौरान जुहू के एक होटल में रेव पार्टी में ड्रग्स लेने के आरोपियों में 44 की रिपोर्ट पॉजीटिव आई है। रिपोर्ट के अनुसार 27 ने चरस पी थी और एक ने नशे की गोलियां ली थीं, जबकि अन्य 16 ने नशे की गोलियों के साथ चरस भी पी थी। इस पार्टी में फिल्म अभिनेता अपूर्व अग्निहोत्री और उसकी पत्नि शिल्पा भी शामिल थी। पार्टी में छापे की कार्रवाई के दौरान 92 लोगों को गिरफ्तार किया गया था। आईपीएल खिलाड़ी राहुल शर्मा और दक्षिण अफ्रीका के वेन पर्नेल सहित शेष लोगों की रिपोर्ट अभी नहीं आई है। पॉजीटिव पाये गये लोगों में अधिकांश विदेशी और हाई प्रोफाइल परिवारों से जुड़े लोग ही बताये जा रहे हैं।